Strategija razvoja škole

Strategija razvoja kvalitete je dokument kojeg izrađuje Tim za kvalitetu na temelju provedenog samovrednovanja škole. Strategija sadržava akcijski plan za razvoj određenih područja iz rada škole za svaku školsku godinu.

1.UVOD  
Strategija unaprjeđenja kvalitete Osnovne škole Gornja Vežica, Rijeka je dokument kojim se želi istaknuti glavne smjernice za poboljšanje kvalitete rada Škole. Ovaj dokument donosi se na osnovi samovrednovanja škole, zaključaka Tima za kvalitetu i Učiteljskog vijeća. Smjernice u ovom dokumentu razradio je Tim za kvalitetu.

2. VIZIJA

Ostvarenje škole kao centra izvrsnosti temeljene na vrijednostima nacionalne kulture te otvorenosti prema vanjskim partnerstvima kroz programe koji potiču razvoj obrazovnih i kreativnih resursa, interaktivnu komunikacijsku tehnologiju i cijeloživotno učenje.

Osuvremenjivanje obrazovnog procesa kroz digitalno opismenjavanje učitelja i učenika. Korištenje digitalnih aplikacija i tehnologije u nastavi.

3. DEFINIRANJE CILJEVA:

Stjecanje temeljnih kompetencija s posebnim naglaskom na razvoj inovativnosti, stvaralaštva, rješavanja problema, razvoj kritičkog mišljenja, poduzetnosti, informatičke pismenosti, socijalnih i drugih kompetencija i osposobljavanje za cijeloživotno učenje.

* osigurati sustavan način poučavanja učenika, poticati i unaprjeđivati njihov

intelektualni, tjelesni, estetski, društveni, moralni i duhovni razvoj u skladu s

njihovim sposobnostima i sklonostima

* razvijati svijest učenika o očuvanju materijalne i duhovne povijesno-kulturne baštine

Republike Hrvatske i nacionalnoga identiteta

* promicati i razvijati svijest o hrvatskomu jeziku kao bitnomu čimbeniku hrvatskoga

identiteta, sustavno njegovati hrvatski standardni (književni) jezik u svim područjima, ciklusima i svim razinama odgojno-obrazovnoga sustava

* odgajati i obrazovati učenike u skladu s općim kulturnim i civilizacijskim vrijednostima,

ljudskim pravima te pravima i obvezama djece, osposobiti ih za življenje u multikulturnom svijetu, za poštivanje različitosti i snošljivost te za aktivno i odgovorno sudjelovanje u demokratskomu razvoju društva

* osigurati učenicima stjecanje temeljnih (općeobrazovnih) kompetencija.
* poticati i razvijati samostalnost, samopouzdanje, odgovornost i kreativnost u učenika
* osposobiti učenike za cjeloživotno učenje.
* poučavati te razvijati individualne potencijale učenika u skladu s civilizacijskim vrijednostima i ciljevima nacionalnog okvirnog kurikuluma i nastavnog plana i programa.
* promovirati vrijednosti nacionalne i zavičajne kulture kroz izvannastavne aktivnosti i kulturno javnu djelatnost
* omogućiti svim učenicima postizanje stručnih kompetencija za nastavak obrazovanja
* razvijati obrazovne i kreativne potencijale učenika te podizati stručnost nastavničkog kadra
* njegovati i stvarati kvalitetne međuljudske odnosa između učenika i nastavnika
* kontinuirano poticati i razvijati kulturu rada
* zastupati ideju otvorenosti škole prema lokalnoj zajednici putem uključivanja u projekte i promociju škole
* poticati stvaranje partnerstva s drugim školama u Hrvatskoj i drugim zemljama posebno članicama EU povezivanjem, usavršavanjem i razmjenom iskustva.
* razvijati međuškolsku i međunarodnu suradnju te mobilnost unutar sustava obrazovanja i osposobljavanja.

Rijeka, 28. rujna 2017.

Ravnateljica

Bojana Matešin, prof.